
PARLAMENTUL ROMÂNIEI

CAMERA DEPUTAŢILOR
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC


	Bucureşti,
	  22.06.2011

	Nr.
	  26/266



Către,

BIROUL PERMANENT AL CAMEREI DEPUTATILOR


Vă înaintăm, alăturat, RAPORTUL asupra proiectului de lege privind aprobarea Ordonanţei de urgenţă a Guvernului nr.38/2011 pentru modificarea şi completarea Legii nr.597/2001 privind unele măsuri de protecţie şi autorizare a construcţiilor în zona de coastă a Mării Negre, trimis Comisiei pentru administraţie publică, amenajarea teritoriului şi echilibru ecologic pentru dezbatere în fond, cu adresa nr.PL.x 375 din 30 mai 2011.  

PREŞEDINTE
Sulfina BARBU

RAPORT 

asupra proiectului de lege privind aprobarea Ordonanţei de urgenţă a Guvernului nr.38/2011 pentru modificarea şi completarea Legii nr.597/2001 privind unele măsuri de protecţie şi autorizare a construcţiilor în zona de coastă a Mării Negre
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic, a fost sesizată spre dezbatere în fond, în procedură de urgenţă, cu proiectul de lege privind aprobarea Ordonanţei de urgenţă a Guvernului nr.38/2011 pentru modificarea şi completarea Legii nr.597/2001 privind unele măsuri de protecţie şi autorizare a construcţiilor în zona de coastă a Mării Negre, trimis cu adresa nr. PL.x 375 din 30 mai 2011, înregistrată cu nr.26/266 din 30 mai 2011.

Senatul a adoptat proiectul de lege în şedinţa din 25 mai 2011.

La întocmirea prezentului raport, Comisia a avut în vedere:

· avizul favorabil al Consiliului Legislativ nr.447/15.04.2011;
· avizul favorabil al Comisiei pentru industrii şi servicii nr. 23/168/08.06.2011.
· avizul favorabil al Comisiei juridice, de disciplină şi imunităţi nr. 31/569/31.05.2011.
Potrivit prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, Cameră Deputaţilor este Cameră decizională.

Proiectul de Lege are ca obiect de reglementare modificarea Legii nr.597/2001 privind unele măsuri de protecţie şi autorizare a construcţiilor în zona de coastă a Mării Negre, cu modificările ulterioare, în sensul majorării limitelor amenzilor contravenţionale, precum şi al stabilirii agenţilor constatatori ai contravenţiilor. Totodată, prin proiect se prevede aplicarea măsurii de desfiinţare a lucrărilor de construcţii şi a construcţiilor realizate pe terenuri proprietate publică sau privată, cu încălcarea dispoziţiilor Legii nr.597/2001, cu modificările ulterioare, în condiţiile şi cu respectarea procedurii prevăzute de Ordonanţa de urgenţă a Guvernului nr.41/2010, aprobată cu modificări prin Legea nr.3/2011.
Potrivit art. 61 din Regulamentul Camerei Deputaţilor, republicat, Comisia a examinat proiectul de lege în şedinţa din 21 iunie 2011.

Din numărul total de 30 membri ai Comisiei au participat la dezbateri 29 deputaţi. 

La dezbaterile comisiei au participat, în conformitate cu prevederile art.54 şi 55 din Regulamentul Camerei Deputaţilor, republicat, dl. Eugen CURTEANU – secretar de stat, Ministerul Dezvoltării Regionale şi Turismului, respectiv dl. Marius VASILIU – consilier în cadrul aceleiaşi instituţii.

În urma examinării proiectului de lege şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, adoptarea  proiectului de lege privind aprobarea Ordonanţei de urgenţă a Guvernului nr.38/2011 pentru modificarea şi completarea Legii nr.597/2001 privind unele măsuri de protecţie şi autorizare a construcţiilor în zona de coastă a Mării Negre, în forma adoptată de Senat.

În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE
Sulfina BARBU

	SECRETAR

Gheorghe CIOCAN


Intocmit,











Consilier, Monica Dima









PAGE  
3

